[{"text_idx": "#000000", "text": "Beiciau modur: Teulu yn galw ar yrwyr i gymryd mwy o ofal"}, {"text_idx": "#000001", "text": "Mae teulu beiciwr modur o Ynys Mo\u0302n a laddwyd y llynedd wedi galw ar yrwyr ceir a beiciau modur i gymryd mwy o ofal ar y ffyrdd."}, {"text_idx": "#000002", "text": "Bu farw Ben Calveley wedi gwrthdrawiad a char ym mis Medi 2014, ac mae ei gyfnither wedi bod yn so\u0302n am y golled wrth raglen faterion cyfoes BBC Radio Cymru, Manylu."}, {"text_idx": "#000005", "text": "\"Wrth siarad hefo'r teulu, yr unig beth maen nhw yn ei ofyn ydi bod yn ofalus, bod yn gall, cadw pellter a bod yn hynod o wyliadwrus o ran y beicwyr eu hunain a hefyd i yrwyr ceir i fod yn edrych allan amdanyn nhw a dim ond cymryd hynny o ofal fedran nhw ar y ffyrdd.\""}, {"text_idx": "#000007", "text": "Mae'r nifer y damweiniau beiciau modur wedi cyrraedd eu lefel uchaf ers saith mlynedd."}, {"text_idx": "#000008", "text": "Y llynedd, roedd cynnydd o 52% mewn damweiniau beiciau modur ar ffyrdd y gogledd. Er mwyn ceisio gostwng y nifer, mae Heddlu Gogledd Cymru wedi bod yn cymryd rhan mewn ymgyrch arbennig."}, {"text_idx": "#000009", "text": "Bu Manylu yn eu dilyn ar Ymgyrch Darwen wrth i'r heddlu ymweld ag un pentre' sy'n gyrchfan boblogaidd i feicwyr modur."}, {"text_idx": "#000011", "text": "\"'Da ni'n ffeindio bod lot o'r beicwyr modur yn cyfarfod yn yr ardal yna. Gawn ni sgwrs hefo nhw ac mi wnawn ni stopio yna."}, {"text_idx": "#000012", "text": "'Da ni mewn car heb ei farcio - car plaen. 'Da ni ddim isio cuddio hynny oddi wrthyn nhw. 'Da ni isio dangos be' sydd gennym ni fel tw\u0302ls a gobeithio y bydden nhw yn manteisio ar hynny - ac ella y bydd hynny yn y pen draw yn arbed damwain neu yn eu stopio nhw rhag goryrru.\""}, {"text_idx": "#000014", "text": "Tra roedd yr heddlu ym Metws y Coed daeth galwad am ddamwain ar gyrion y pentre'. Roedd dau berson oedd yn teithio ar feic modur - dyn a dynes - yn gorwedd yng nghanol y ffordd wedi gwrthdrawiad gyda char."}, {"text_idx": "#000016", "text": "\"Yn anffodus yn ystod yr amser 'da ni wedi bod yn delio a\u0302'r ddamwain mae'r teithiwr oedd ar y beic wedi marw a 'da ni rw\u0302an yn ymchwilio i mewn i'r ddamwain i weld be' sydd wedi digwydd,\" meddai."}, {"text_idx": "#000017", "text": "\"Mae'r beiciwr modur ar ei ffordd i'r ysbyty - 'da ni ddim yn gwybod be ydi o anafiadau o chwaith - ond mae hwn rw\u0302an yn ymchwiliad i farwolaeth ar y lo\u0302n.\""}, {"text_idx": "#000019", "text": "Mwy o farwolaethau beiciau modur24 Gorffennaf 2015Heddlu'r Gogledd yn rhybuddio beicwyr3 Ebrill 2015"}, {"text_idx": "#000020", "text": "Mwy o farwolaethau beiciau modur"}, {"text_idx": "#000021", "text": "Heddlu'r Gogledd yn rhybuddio beicwyr"}, {"text_idx": "#000025", "text": "Cyn-blismon yn siarad am golli'i swydd o achos alcohol"}, {"text_idx": "#000031", "text": "5 cornel o Gymru ar ochr arall y ffin"}, {"text_idx": "#000036", "text": "Cysylltwch a\u0302 niTabledi a ffonau symudolHefyd yn Gymraeg"}]